[{"text_idx": "#000001", "text": "Team Ineos: Delwedd newydd i seiclo"}, {"text_idx": "#000002", "text": "Sgroliwch i'r gwaelod am restr gyflawn o ffynnonellau gwybodaeth ddefnyddiwyd ar gyfer y gofnod yma."}, {"text_idx": "#000004", "text": "Bydd y tim newydd, gyda chit a noddwyr newydd, yn cael ei lansio yn y Tour de Yorkshire, lle mae disgwyl i Chris Froome rasio."}, {"text_idx": "#000005", "text": "Mae'r newyddion yn dod wedi misoedd o si\u0308on am ddyfodol y tim wedi i Comcast - sy'n berchen Sky - gyhoeddi eu bod am ddod a nawdd y tim i ben ar ddiwedd 2019."}, {"text_idx": "#000012", "text": "Digon o arian i'w rannu i'n camp felly gan y cwmni aml-filiwn, Ineos - ond er disgwyl (gobaith, efallai) fod y gyllideb yn mynd i ostwng, cynydd o 5 miliwn o ewros sy'n cael ei ragweld wedi'r trosfeddiant."}, {"text_idx": "#000013", "text": "Gyda'r tim eisoes yn hawlio cyllideb fwyaf y byd seiclo o bellffordd gyda ffigwr oddeutu 35 miliwn ewro, 40 miliwn ewro fydd gan y tim ym meddiant Ratcliffe ac Ineos."}, {"text_idx": "#000015", "text": "Er nad yw ffigyrau cyhoeddus am 2019 yn bodoli ar hyn o bryd, mi roedd cyllideb Bora-Hansgrohe (Bora-Argon 18 ar y pryd) yn 4 miliwn ewro (cyn iddynt arwyddo Peter Sagan) yn 2016."}, {"text_idx": "#000016", "text": "Cyfartaledd cyllideb timau seiclo yw 15 miliwn o ddoleri - sef faint mae Deceuninck-QuickStep yn ei weithredu arno - a hynny'n ddim ond 38% o gyllideb rhagolygedig Ineos."}, {"text_idx": "#000017", "text": "Ac mae rhaid cofio nad tim ffol o gwbl yw Deceuninck - ond tim sy'n goruchafu rasys undydd gan gipio dros i bedwar-ugain o fuddugoliaethau yn 2018."}, {"text_idx": "#000018", "text": "Hynny felly'n rhoi maint eu cyllideb i fewn i'w persbectif. Yn ychwanegol i hynny, mae Sky (ar hyn o bryd) yn talu miliynau i unigolion yn flynyddol."}, {"text_idx": "#000019", "text": "Mae Chris Froome a Geraint Thomas yn derbyn ffigwr deidi o 5 miliwn ewro yr un bob blwyddyn, gyda reidwyr fel Michal Kwiatkowski yn derbyn 3 miliwn ewro y flwyddyn."}, {"text_idx": "#000020", "text": "Lleiafswm cyflog seiclwyr WorldTour yw 38,155 o ewro, 0.76% o gyflog blynyddol Geraint a Froome."}, {"text_idx": "#000021", "text": "Ond pa mor hir fydd cyllideb di-guro Sky yn parhau?"}, {"text_idx": "#000022", "text": "Yn ol pennawdau ym mis Hydref, mae Brian Smith a Shane Sutton, ynghyd a Tim Kay - yn lansio tim WorldTour Tseinsiaidd gyda chyllideb hyd yn oed yn fwy yn 2020."}, {"text_idx": "#000023", "text": "Yn ogystal, mae'n bosib y gwelwn ni Bahrain-Merida yn codi ger hefyd wedi iddynt sicrhau nawdd sylweddol gan McLaren ar gyfer 2020."}, {"text_idx": "#000024", "text": "Mae nifer wedi amlycu ac uwcholeuo'r ffaith mae cwmni petrogemegion ydy Ineos ac felly'n erbyn ymgyrch Ocean Rescue Sky a'r tim yn 2018."}, {"text_idx": "#000031", "text": "Mae Ineos yn dod i mewn gyda'u miliynau i noddi tim seiclo mwya'r byd - sy'n rhoi'r delwedd bod angen refeniw o $90 biliwn y flwyddyn i noddi."}, {"text_idx": "#000032", "text": "Er ei bod hi, heb os, yn wych bod cwmniau'n fodlon buddsoddi cymaint i'r gamp - nid dyma'r ffordd i ddenu mwy o noddwyr."}, {"text_idx": "#000033", "text": "Yn bersonol, dwi'n credu fod angen nenfwd gyllideb mewn seiclo - ac yn fy marn i, mae angen hanneru'r swm ragolygedig gan Ineos a dod a'r nenfwd i 20 miliwn o ddoleri."}, {"text_idx": "#000034", "text": "Byddai hynny'n golygu torri cyllideb Sky/Ineos, yn ogystal a chyllideb Katusha-Alpecin."}, {"text_idx": "#000036", "text": "Dylai cydbwysedd fodoli rhwng cyllidebau'r timau."}, {"text_idx": "#000039", "text": "Mae'n amlwg felly fod arian a chyllideb yn ffactorau mawr o ran llwyddiant tim mewn ras neu gystadleuaeth benodol."}, {"text_idx": "#000041", "text": "Er fod y graff yma'n ddiffygiol o ddata digonol, mae'r patrwm yn weddol amlwg. Mae gostyngiad ar draws y rhan fwyaf o wledydd, ac eithrio'r Iseldiroedd."}, {"text_idx": "#000042", "text": "Mae'n bwysig nodi fod posiblrwydd fod Cwpan bel-droed y Byd wedi effeithio ar ffigyrau teledu 2018 - er nad oedd yr Eidal na'r Iseldiroedd yn cymryd rhan."}]